OpenLLM-France/wikimedia huggingface dataset:
# Medina (New York)

Medina New York estatuko herri bat da. Orleans konderrian kokatua dago. 2010ean 6.065 biztanle zituen, 8,54 kilometro koadrotan banatuta.

## Ikus, gainera

* Orleans konderria

## Kanpo estekak

* Datuak: Q3470455
* Multimedia: Medina, New York / Q3470455
# Medina (Tennessee)

Medina Ameriketako Estatu Batuetako hiri bat da. Gibson konderrian dago, Tennessee estatuan. 5.126 biztanle ditu, 10,196295 kilometro koadroko azaleran banatuta.

## Ikus, gainera

* Gibson konderria

## Kanpo estekak

* Datuak: Q2530947
* Multimedia: Medina, Tennessee / Q2530947
# Medina (Ohio)

Medina Ohioko hiri bat da. Medina konderrian kokatua dago. 2010ean 26.678 biztanle zituen, 29,97 kilometro koadrotan banatuta.

## Ikus, gainera

* Medina konderria

## Kanpo estekak

* Datuak: Q527887
* Multimedia: Medina, Ohio / Q527887
# Medina-Sidonia

Medina Sidonia Cadizko probintzian dagoen udalerri andaluziarra da. 337 m-ko altueran eta Cadiztik 40 km-tara kokaturik, 2007ko datuen arabera 11.320 biztanle zituen 28 km²-tan banaturik.

## Ikus, gainera

* Cádizko udalerrien zerrenda

## Kanpo estekak

* (Gaztelaniaz) Medina-Sidoniako udalaren webgunea
* Datuak: Q642200
* Multimedia: Medina Sidonia / Q642200
# Medina-Sidoniako Etxearen Agiritegia

Medina-Sidoniako Etxearen Artxibategia, nagusiki, historian zehar, Medina-Sidoniako etxearen barnean aurkitzen ziren noblezia leinuek eratutako dokumentazioak osatutako agiritegi historikoa da. Gaur egun, Medina-Sidoniako Jauregian dago, Medina-Sidoniako Etxea fundazioaren egoitza dena, Andaluziako Sanlúcar de Barrameda hirian. dagoena.

## Kanpo estekak

* (Gaztelaniaz) Medina-Sidoniako fundazioaren webgunea.
# Medina (Ipar Dakota)

Medina Ipar Dakotako hiri bat da. Stutsman konderrian kokatua dago. 2010ean 308 biztanle zituen, 2,65 kilometro koadrotan banatuta.

## Ikus, gainera

* Stutsman konderria

## Kanpo estekak

* Datuak: Q2442489
* Multimedia: Medina, North Dakota / Q2442489
# Medina (Minas Gerais)

Medina Brasilgo udalerri bat da, Minas Gerais estatuan kokatua. 20.156 biztanle ditu 1.435,903 km²ko eremuan.

## Ikus, gainera

* Minas Gerais

## Kanpo estekak

* Datuak: Q22062380
* Multimedia: Medina (Minas Gerais) / Q22062380
# Martínez (Ávila)

Martínez Ávilako udalerria da, El Barco de Ávila-Piedrahíta eskualdean dagoena.
2009ko urtarrilaren 1eko erroldaren arabera 169 biztanle zituen.

## Ikus, gainera

* Ávilako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1769968
* Multimedia: Martínez, Ávila / Q1769968
# Maru Díaz

María Eugenia Díaz Calvo (Tarazona, Aragoi, 1990eko apirilaren 30a), Maru Díaz gisa ezaguna, Podemos alderdiko politikari aragoitarra da.
Filosofian graduatua, 2015etik Aragoiko Gorteetako diputatua da. 2019ko hauteskunde autonomikoetarako, Podemoseko Aragoiko zerrendaburu izateko primarioetan lehen postua lortu zuen, baina oso tarte txikiagatik.
2019an sortutako koalizio gobernuan (PSOE, Podemos, Chunta eta PAR) Podemosi egokitutako sailburu postu bat hartu zuen Díazek: Zientzia, Unibertsitate eta Ezagutzaren Gizartearen Kontseilaritzaren buru izendatu zuten. Bere saileko taldea antolatzen ari zela, Administrazio Elektronikorako eta Informazioaren Gizarterako zuzendari nagusi bat izendatu zuen, Bruno Pérez Juncà, baina kargu-hartze ofiziala gertatu baino lehen kargugabetu zuen Diazek, zabaldu zenean Kataluniako independentzia erreferendumaren alde azaldu zela.

## Erreferentziak

* ↑ (Gaztelaniaz) Aragón, Heraldo de. «Maru Díaz se impone por solo 72 votos en las primarias de Podemos a la DGA» heraldo.es (Noiz kontsultatua: 2019-09-09).
* ↑ (Gaztelaniaz) «Lambán llega a su investidura con una coalición con Podemos que Sánchez no logró» El Confidencial 2019-07-30 (Noiz kontsultatua: 2019-09-09).
* ↑ (Gaztelaniaz) Aragón, Heraldo de. «Maru Díaz destituye a un director general recién nombrado por su apoyo al ​independentismo catalán» heraldo.es (Noiz kontsultatua: 2019-09-09).
* Datuak: Q59348292
* Multimedia: Maru Díaz / Q59348292
# Marua

Marua, Bizkaia probintzian topa dezakegun euskal mendia da. Artadiak esaltzen du ia erabat mendi guztia eta zer ikusi gutxi dago, artadia bera ez bada. Bideak ere sastrakadiak estu hartuta ditu eta ez da erraza zuzen ibiltzea tarte askotan. Horrez gain bidea bihurria da oso, karst hautsiaren gainean egiten du aurrera tarte batzutan eta arrasto nabarmenik ez dago tarte horietan. Badira han-hemenka zintzilikatutako plastikozko zintak, harripilak eta pintura markak, baina denak ere nahiko bakanduta daude (2007-7). Arretaz ibili beharra dago beraz. Tontorretik ez da basoa bera besterik ikusten, karaitzari lotutako buzoiaren inguruan. Bide honen hasiera topatzeko, Akorda aldeko bidetik etorrita, harrizko petril bat aurrean duen gaztainondo handi bat bilatu behar duzue ezker aldean: haren ezker aldetik abiatzen da sastraka zeharkatzen duen bidea.

## Kanpo estekak

Marua, http://www.euskal-herria.org/.
# Martín Álvarez de Sotomayor

Martín Antonio Álvarez de Sotomayor Soto-Flores (Lucena, 1723 – Madril, 1819ko irailaren 9a), Colomerako kondea, espainiar militarra izan zen.
Poloniako Ondorengotza Gerran (1733–1735) parte hartu zuen eta 1762an landa-mariskal izan zen Portugalen aurkako gerran. 1788 eta 1790 artean Nafarroako erregeordea izan zen. 1795ean Gibraltarko Setio Handia zuzendu zuen hasieran.

## Erreferentziak

* ↑ Norwich, John Julius. (2006). The Middle Sea: a history of the Mediterranean. Random House, 394 or..
* Datuak: Q3850157
* Multimedia: Martín Álvarez de Sotomayor / Q3850157
# Martínez-Rivas etxea

Martínez-Rivas etxea edo Santa Clara jauregia Getxoko (Bizkaia) jauregi bat da, Neguri auzoan kokatua, Foruak kaleko seigarren zenbakian. 1902an diseinatu zuen José María Basterra arkitektoak, Pedro Chalbaudentzat, eta old english izeneko arkitektura estiloari jarraikiz eraikita dago.
Eraiki eta urte gutxira Jose Maria Martinez de las Rivasek erosi zion Pedro Chalbaudi, eta ondoren Manuel María Smithek eraikina erabat eraberritu zuen, 1918. urtean. Eraberritze hartan Ana erreginaren estiloko apaindurak jarri zitzaizkion egiturari, eta horrez gain Smithek ingeles gazteluaren itxura eman zion jauregiari.
Jauregian, gaur egun, Getxoko Udalaren bulego batzuk daude.

## Iruditegia

* Ataria.

## Kanpo estekak

* Datuak: Q12263192
* Multimedia: Palacio de Santa Clara, Algorta / Q12263192
# Martínez de la Torre (udalerria)

Martínez de la Torre Mexikoko udalerri bat da. Veracruz de Ignacio de la Llave estatuan kokatua dago. 2010ean 101.358 biztanle zituen 402,1 km²ko azaleran. Herriburua [[Martínez de la Torre (Martínez de la Torre)|Martínez de la Torre]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q974535
* Multimedia: Martínez de la Torre Municipality / Q974535
# Martín del Río

Martín del Río Teruelgo udalerria da, Cuencas Mineras eskualdean dagoena.
2009ko urtarrilaren 1eko erroldaren arabera 467 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1650939
* Multimedia: Martín del Río / Q1650939
# Maru Solores

Maru Solores (Donostia, 1968ko ekainaren 20a) gipuzkoar zinegilea da. Andoaingo Zinema eta Bideo eskolan egin zituen ikus-entzunezkoen arloko lehenengo ikasketak. Berlinen Zinema Zuzendaritzako goi mailako ikasketak egin zituen, bertoko Zinema eta Telebista Akademia Alemaniarrean (DFFB).

## Filmografia

* Aztarnak (dokumentala, 2021)
* Puntu Koma (minisaila, 2019)
* Camera obscura (film luzea, 2011)
* Insel der Schildkröte (film laburra, 2003)
* Dortoka Uhartea (film laburra, 2002)
* Lass uns spielen (film laburra, 1999)

## Erreferentziak

* ↑ sansebastianfestival.com
* Datuak: Q64362250
# Maiatz (argipena)

Maiatz hitzak hainbat esanahi izan ditzake:
* Maiatz urteko bostgarren hila.
* Maiatz, 1980ko hamarkadan sortutako aldizkaria.
* Maiatz, Baionan kokatua den argitaletxea.
* Maiatzeko zuhaitz, Europako leku askotan Maiatzaren hasieran jartzen den zuhaitza.
# Maiatz (aldizkaria)

    Artikulu hau aldizkariaren buruzkoa da; bere izena daraman hila gaitzat duena beste hau da: «Maiatz»
"Maiatz" euskaraz argitaratutako aldizkaria da, literatura arloan diharduena. Ipar Euskal Herriko idazleen lanek osatzen dute eduki gehiena, mugaz bertzaldekoenak eta itzulitako atzerritarrenak ere agertzen badira ere.
1982ko otsailean kaleratu zen Maiatz aldizkariko lehen alea. Piarres Xarriton, Itxaro Borda, Lucien Etxezaharreta eta Aurelia Arkotxa ditugu sortzaileen artean. Iparraldeko idazle multzo zabala bildu zitzaien hasieratik egitasmo hartan, eta haietako hainbaten testuak kaleratu ziren lehen alean: Henriette Aire, Aurelia Arkotxa, Jon Casenave, Jean Louis Davant, Eñaut Etxamendi, Txomin Peillen, Auxtin Zamora, Etienne Salaberri, Mayi Pelot, Beltza, Manex Erdozaintzi-Etxart… Handik aurrera, Iparraldeko idazle zahar nahiz gazteen bilgune izan da Maiatz, Iparraldeko euskal literaturaren bultzatzaile eta eragile.
Honela zioen lehen zenbaki hartako aitzin solasak:
| « | Aldizkari bat, gurea. Gauza batzuk, denetarik, euskaraz, lantuak. Gure literatura. Literatura, zertarako? Gure sendimenduak ez diten bakarrik pasa bainan bizi ditzagun. Maitasuna, lana, tristezia eta mendiak, esperantza eta gau baten zoriona, euskaraz. Gureak euskaraz direlakoan. Literatura guretako. Ez gauza hil batzuk, ikerketa hotzetarakoak eta errautsez bete erakustokietarakoak. Literatura bizirako. | » |
1984tik aitzinera, aldizkari izatetik argitaletxea ere izatera igaro zen, eta liburuak kaleratzen hasi zen Uhargi Saila izenez. Itxaro Bordaren Bizitza nola badoan Poemak (1974-1984) izan zen Uhargi Sailaren liburuan. Haren ondotik etorriko ziren hainbat idazle ezagunen lanak: Manex Erdozaintzi-Etxart, Eñaut Etxamendi, Mayi Pelot, Imanol Txabarri, Jean Louis Davant, Auxtin Zamora... eta abarren lanak.

## Ikus, gainera

* Euskarazko aldizkarien zerrenda

## Kanpo estekak

* "Maiatz" aldizkaria on-line (1982-2001)
* "Maiatz, 25 urte"
* Datuak: Q12262847
# Maiatz

    Maiatz terminoaren beste esanahi batzuen berri izateko, ikus: «Maiatz (argipena)»
Maiatza, batzuetan hostaro edo loraila, gregoriotar egutegiaren urteko bosgarren hila da eta hogeita hamaika egun ditu. Ipar Hemisferioan udaberriari dagokion hila da, eta udazkenari Hego Hemisferioan.
Iritsi zaigun Kalendrera euskarazko egutegi antzinakoenean (1571koa), Joanes Leizarragak lehenetsi zuen Maiatza forma.

## Ospakizunak

* Maiatzaren 1a: Langileen Nazioarteko Eguna, mundu mailan langileen mugimenduak ospatzen duen jai eguna.
* Maiatzaren 5a: Mexikok Pueblako gudua ospatzen dute, mexikarrek frantziarren aurka borrokatu zutenekoa.
* Maiatzaren 5a: Askapenaren Eguna Herbehereetan, Alemaniaren okupazioaren amaiera ospatuz.
* Maiatzaren 5a: Haurren Eguna Japonia eta Korean.
* Maiatzaren 9a: Europaren Eguna ospatzen da, Schuman Adierazpena gogoratuz.
* Maiatzaren 10a: Mexikon, Amaren Eguna.
* Maiatzaren 12a: Erizainen Nazioarteko Eguna.
* Maiatzaren 15a: Paraguaik Espainiarekiko independentzia ospatzen du.
* Maiatzaren 15a: Mexikon, irakasleen eguna.
* Maiatzaren 17a: Norvegiako Konstituzioaren Eguna.
* Maiatzaren 25a: Argentinan, Maiatzeko Iraultza ospatzen dute.
* Maiatzaren 30a: Nikaraguan, Amaren Eguna.

### Egun finkorik gabekoak

* Amaren Eguna:
** Maiatzeko lehen igandean: Hego Euskal Herrian, Espainian, Hungarian, Lituanian eta Portugalen.
** Maiatzeko bigarren igandean: Alemanian, Angillan, Aruban, Australian, Austria, Bahametan, Barbadosen, Bangladeshen, Belgikan, Belize, Bermudan, Bonairen, Brasilen, Brunein, Kolonbian, Kuban, Kroazian, Curaçaon, Danimarkan, Ekuadorren, Eslovakian, Estatu Batuetan, Estonian, Filipinetan, Finlandian, Grezian, Grenadan, Hegoafrikan, Herbehereetan, Hondurasen, Hong Kongen, Islandian, Indian, Italian, Jamaikan, Japonian, Kanadan, Letonian, Maltan, Malaysian, Perun, Puerto Ricon, Singapurren, Suitzan, Surinamen, Taiwanen, Trinidad eta Tobagon, Turkian, Txekiar Errepublikan, Txilen, Uruguain, Venezuelan, Zeelanda Berrian eta Zimbabwen.
** Maiatzeko azken igandean: Ipar Euskal Herrian, Frantzian eta Maurizion; egun horrek mendekoste egunarekin bat egiten badu, ordea, ekaineko lehen igandera mugitzen da ospakizuna.
** Maiatzeko azken igandean: Bolivian, Haitin, Suedian, Marokon, Tunisian eta Aljerian.
* Maiatzeko lehen asteartean: Asmaren Mundu-mailako Eguna.
* Budismoak Vesak ospatzen du hil honetako ilargi betearekin batera.

## Ikus gainera

* Hila

## Kanpo estekak

* Datuak: Q119
* Multimedia: May / Q119
# Maiatz (argitaletxea)

Maiatz argitaletxea 1981ean sortu eta Baionan (Lapurdi) kokatua den argitaletxe bat da. Nagusiki euskaraz argitaratzen du.
Baiona, 1981an, Luzien Etxezaharreta eta Itxaro Bordak deitutako bilkura batean Maiatz aldizkaria sortzeko erabakia hartu zuten, Iparraldeko idazleei askatasun esparru baten eskaintzeko helburuarekin.
Aldizkariaren 1. zenbakia 1982ko otsailean plazaratu zuten, Etienne Salaberri, Itxaro Borda, Auxtin Zamora, Emilio Lopez, Eñaut Etxamendi, Maddi Pelot, Luzien Etxezaharreta, Henriette Aire, Ermi Madariaga, Michel Gardi, Manex Pagola, Manex Erdozaintzi-Etxart, Beñat Oihartzabal, Aurelia Arkotxa, Txomin Peillen, Ladix Arrosagarai, Jon Casenave, Jean-Louis Davant eta Daniel Landarten obrak plazaratuz.
1984an hasi zen liburuak argitaratzen ere, hasiz Itxaro Bordaren Bizitza nola doan eta Mark Légasse-en ooncerto guerrillero pour un pays qui n'existe pas obrekin.
Elkartearen koordinatzailea Lucien Etxezaharreta da.
Urtero, Maiatzeko hilabetean, argitaletxeak "Maiatz solasaldiak" antolatzen ditu, euskal idazleak eta literatur zaleak biltzeko asmoarekin.

## Argitalpen nagusiak

* Maiatz aldizkaria

## Erreferentziak

* ↑ «Maiatz - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2018-07-06).
* ↑ «Maiatz-en Literatur Solasaldiak — Euskal kultur erakundea» www.eke.eus (Noiz kontsultatua: 2018-07-05).

## Kanpo estekak

* Maiatz argitaletxearen fitxa EKEren webgunean
* Datuak: Q55400525
# Marasmio hankagorri

Marasmio hankagorria (Gymnopus erythropus) Omphalotaceae familiako onddo espezie bat da. Gaztetan jan daiteke, baina kalitate kaskarrekoa da. Kapelaren eta oinaren arteko kolore kontrastea ezaugarri duen espeziea.
Sinonimoak: Collybia kuehneriana, Collybia erythropus.

## Deskribapena

Kapela: 5 cm arteko diametrokoa, ganbila, gero zabaldua eta pixka at hondoratua, ertza gardentasunagatik ildaskatua, makurra, azal higrofanoa, leuna, arre-gorrixka, okre-haragi kolorekoa lehortzean.
Orriak: Ez oso estu, desberdinak, itsatsiak edo eskotatuak, zuritik kremara doazenak, ertza osorik, espora-jalkina zuri-krema.
Orri eskotatuak: Oinera iritsi baino lehentxeago eskote txiki bat duten orriak.
Hanka: 7 x 0,5 cm-ko luzerakoa, zilindrikoa edo, batzuetan, luzera osoan zehar ildaskatua, barnehutsa, fistulosoa, leuna, arre-gorrixka bizi samar kolorekoa.
Haragia: Mehea, zurixka, arre-gorrixka oinean, zapore gozokoa eta usain ahulekoa, ez oso atsegina.
Etimologia: Collybia antzinako grekotik dator, eta txanpona esan nahi du. Perretxikoaren formagatik.

## Jangarritasuna

Kalitate gastronomiko kaskarrekoa.

### Nahasketa arriskua

Marasmius oreades delakoarekin, honen oina ez da hain gorrixka. Collybia dryophila espeziarekin ere bai, honek kapela iluna du eta oina ez du gorrixka.

## Sasoia eta lekua

Udazkenean. Hostozabaletan lurperatutako zur hondarretan, batez ere pagoetan, askotan talde faszikulatuetan.

### Banaketa eremua

Mundu osoan baina batez ere Europan eta Ipar Amerikan. Beste toki batzuk Nigeria, Kolonbia, Txile, Siberia, Myanmar, Koreako penintsula, Japonia eta Australia dira

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Palazon Lozano Fernando. (2006). Setas para todos. JoseLuis Añanos Echo Editorial Pirineo, 300 or. ISBN 84-87997-86-4..
* ↑ Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 178 or. ISBN 84-282-0865-4..

## Kanpo estekak

* Datuak: Q10658921
* Multimedia: Gymnopus erythropus / Q10658921
# Marasmio jangarri

Marasmio jangarria edo hankaluzea (Marasmius oreades) Marasmiaceae familiako onddo jangarri bat da. Udaberrian biltzen den perretxiko jangarri estimatua da, oso ondo kontserbatzen baita lehortuta.

## Ekologia

Marasmius oreades espeziea Ipar Amerikan eta Europan bizi da, eta udaberrian eta udan agertzen da batez ere, nahiz eta urte osoan aurki daitekeen, baldintza klimatikoak egokiak badira. Larre eta belardietako espeziea da, eta arrunta da abereak bazkatzen diren guneetan. Kostaldean dunetan ere ager daitezke zenbaitetan.
Maitagarrien eraztunak osatuz hazten dira askotan, erdiguneko puntu batetik hasita, alea handiagoa hazten den heinean. Eraztun horietan belarra trinkoagoa eta sendoago hazten da, baina agortu ere lehenago egiten da. Beste batzuetan, ilarak eratzen dituzte.

## Deskribapena

Txapelak 2-5 zentimetro artekoa da, kanpai formakoa, eliptikoa, erdian titi txiki bat duena. Hur edo krema kolorea du, kolore zurixka edo marroixka duten orri banatuak. Hanka estu, luze eta oso haritsua du, 3-6 zentimetro luze dena eta erraz okertzen dena apurtu gabe.
Haragi gozoa du, hurren usainekoa. Ez denez erraz usteltzen, ongi lehortzen da. Espora gardenak ditu.

## Nahasteak

Marasmius collinus espeziearekin nahas daiteke, toki beretan hazten baitira. Uste da toxikoa dela. Desberdintasun nagusia da bigarrenak hanka huts eta hauskorra duela, eta berakatz usaina duela.
Okerragoa da nahastea Inocybe, Citocybe edo Lepiota generoetako zenbait espezierekin gertatzen bada, horiek toxikoagoak baitira.

## Sukaldaritza

Perretxiko jangarri bikaina da, bere zaporeagatik estimatua, baina haragi gutxikoa denez, perretxikoetan adituenak direnek soilik biltzen dute.
Lehortu egin daiteke, kontserbaziorako. Horretarako, hanka kentzen zaio txapelari, eta zenbaitek txapelak hari batekin lotzen dituzte eta eseki egiten dituzte. Paper baten gainean eguzkitan ipintzea ere lehortzeko modu egokia da.
Perretxiko honen zapore gozoaren erantzulea trehalosa izeneko azukrea da.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Marasmius oreades. Fungipedia.
* ↑ Marasmius oreades. Errotari.

## Kanpo estekak

* Marasmius oreades Errotari mikologia elkartearen webgunean
* (Ingelesez) Marasmius oreades Mycobank-en
* (Gaztelaniaz) Marasmius oreades Fungipedia webgunean
* Datuak: Q752492
* Multimedia: Marasmius oreades / Q752492
# Marasmiaceae

Marasmiaceae Agaricales ordeneko Basidiomycota onddo-familia da. Familia horrek 54 genero eta 1.590 espezie ditu.
Omphalotaceae familia, A. Bresinskyk 19851n Tricholomataceae familiaren adar gisa deskribatua, Marasmiaceae familiaren sinonimotzat hartua izan da. Hala ere, 2002an Moncalvo et al. -ek eta 2006an Matheny et al. -k egindako DNA analisien ondorioz, familia Index Fungorum-ek eta duela gutxiko erreferentzia gehienek onartu dute.
Genero hauek kokatu dira familia honetan: Anthracophyllum, Gymnopus, Lentinula, Marasmiellus, Mycetinis, Rhodocollybia, Omphalotus.

## Generoak

* Amyloflagellula
* Anastrophella
* Anthracophyllum
* Aphyllotus
* Baeospora
* Calathella
* Calyptella
* Campanella
* Cephaloscypha
* Chaetocalathus
* Clitocybula
* Connopus
* Crinipellis
* Cymatella
* Cymatellopsis
* Deigloria
* Epicnaphus
* Fissolimbus
* Gerronema
* Glabrocyphella
* Gymnopus
* Henningsomyces
* Hispidocalyptella
* Hydropus
* Hymenogloea
* Lactocollybia
* Lecanocybe
* Lentinula
* Macrocystidia
* Manuripia
* Marasmiellus
* Marasmius
* Megacollybia
* Metulocyphella
* Moniliophthora
* Mycetinis
* Neocampanella
* Neonothopanus
* Nochascypha
* Nothopanus
* Omphalotus
* Phaeodepas
* Pleurocybella
* Pseudotyphula
* Rectipilus
* Rhodocollybia
* Setulipes
* Skepperiella
* Stipitocyphella
* Stromatocyphella
* Tetrapyrgos
* Trogia

## Erreferentziak

* ↑ Kämmerer, A.; Besl, H.; Bresinsky, A. (1985). «Omphalotaceae fam. nov. und Paxillaceae, ein chemotaxonomischer Vergleich zwier Pilzfamilien der Boletales». Pl. Syst. Evol 150 (1–2): 101-117. doi:10.1007/BF00985571.
* ↑ Kirk, P.M.; Cannon, P.F.; Minter, D.W; Stalpers, J.A. (2008). Dictionary of the Fungi (10.ed.). Wallingford: CABI. ISBN 978-0-85199-826-8.
* ↑ Moncalvo JM1, Vilgalys R, Redhead SA, Johnson JE, James TY, Catherine Aime M, Hofstetter V, Verduin SJ, Larsson E, Baroni TJ, Greg Thorn R, Jacobsson S, Clémençon H, Miller OK Jr. (2002). «One hundred and seventeen clades of euagarics.». Molecular Phylogenetics and Evolution 23 (3): 357-400. PMID 12099793. doi:10.1016/s1055-7903(02)00027-1.
* ↑ Matheny PB1, Curtis JM, Hofstetter V, Aime MC, Moncalvo JM, Ge ZW, Slot JC, Ammirati JF, Baroni TJ, Bougher NL, Hughes KW, Lodge DJ, Kerrigan RW, Seidl MT, Aanen DK, DeNitis M, Daniele GM, Desjardin DE, Kropp BR, Norvell LL, Parker A, Vellinga EC, Vilgalys R, Hibbett DS (2006). «Major clades of Agaricales: a multilocus phylogenetic overview.». Mycologia 98 (6): 982-995. PMID 17486974. doi:10.3852/mycologia.98.6.982.
* ↑ Antonín, V. Noordeloos, M. E. (2010). A monograph of marasmioid and collybioid fungi in Europe. Postfach 1119, 83471 Berchtesgaden, Alemania: IHW Verlag. 395-396.or. ISBN 978-3-930167-72-2.

## Kanpo estekak

* (Ingelesez):Lycoperdon.
* Datuak: Q544997
* Multimedia: Marasmiaceae / Q544997
* Espezieak: Marasmiaceae
# Marasmiellus quercophilus

Marasmiellus quercophilus Omphalotaceae familiako onddo espezie bat da. Onddo honek eta Marasmius androsaceus ahaideak ez dute haragirik jateko, baina infusioan erabiltzen dira buruko minak eta beste ondoez batzuk baretzeko.
Sinonimoak: Setulipes quercophilus, Marasmius splachnoides, Gymnopus quercophilus.

## Deskribapena

Kapela: 0,5 eta 1 cm bitarteko diametrokoa, ganbila, hondoratu samarra erdian, lehoi kolorea du diskoan eta zurixka gainerakoan; erradialki ildaskatua.
Orriak: Zuriak, itsatsiak edo ia dekurrenteak.
Orri dekurrenteak: Hanka ukitzeaz gain, beherantz jarraitzen duten orriak.
Hanka: Oso fina, zurruna, marroi-gorrixka, distiratsua.
Haragia: Hutsala.
Etimologia: Marasmius hitza grekotik dator, "marasmius" hitzetik, eta lehortzea esan nahi du.

## Jangarritasuna

Ez du interes gastronomikorik.

### Nahasketa arriskua

Marasmius androsaceus delakoarekin, honen kapela eta orriek arrexka kolorekoak dira (azala ez du himeniformea). Marasmius perforans espeziearekin ere bai, honek hanka belusduna du, oinarrian harizpi beltzaxkak ditu, eta estutzean usain txarra du; koniferoen azikuletan ohikoa. Marasmius rotula-rekin ere bai, honen orriak oinera iritsi gabe tutu moduko batean geratzen dira; arrunta. Marasmius ramealis-ekin etab.

## Sasoia eta lekua

Udaberri eta udazken euritsuetan ohikoa, Haritzen, gaztainondoen, arteen, etab. hostoetan.

### Banaketa eremua

Europa.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 253 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.

## Kanpo estekak

* Datuak: Q108022260